Nordjyllands turistattraktioner -  oplevet fra toppen af en dobbeltdækkerbus. Det er, hvad turister kan opleve fra mandag den 25. juni. Da kører en dobbeltdækkerbus for første gang ud på en guidet tur i Nordjylland. Bussen kører i alt 11 forskellige ruter i Best of Denmark. Det er den nye turismeorganisation, der er blevet etableret ved sammenlægningen af kommunerne Aalborg, Jammerbugten, Vesthimmerland og Rebild. Guiden vil naturligvis først og fremmest fortælle om det lokalområde, som bussen kører igennem. Men også gøre opmærksom på de turistattraktioner, der findes i hele destinationen Best of Denmark - På den måde bliver bussen et "mini-turistkontor", der reklamerer for hele Best of Denmark. Derved håber vi, at turisterne bliver inspireret til at blive en dag eller to længere i området - til gavn for omsætningen i det lokale turismeerhverv, siger direktør Helge Søgaard, Best of Denmark.

Opsummering:
Nyt jordjysk turist-projekt